EXO

An EXO iyo sarong Sur na Koreano–Tsino na boy band na nakabase sa Seoul, Sur na Korea. An grupo igwa nin siyam na miyembro na iyo sinda Xiumin, Suho, Lay, Baekhyun, Chen, Chanyeol, D.O., Kai asin Sehun. An banda pigmokna nin SM Entertainment kan 2011 asin nagdebyu kan 2012. An saindang ipigluwas na kanta yaon sa tataramong Koreano, Mandarin, asin Hapones - na may temang pop, hip-hop, asin R&B kaiba an mga elemento nin electronic dance music na genre arug kan house asin trap. An banda iyo napabilang saro sa enot na limang pinakaimpuwensyal na celebrity sa lista nin Forbes Korea Power Celebrity poon kan 2014 hasta 2018 asin pigbansagan bilang "Kings of K-pop" asin "Biggest boyband in the world" kan nagkapirang media outlet.

An banda nagdebyu na igwang doseng miyembro na nakasuway sa duwang sub-group na iyo an: EXO-K (Suho, Baekhyun, Chanyeol, D.O., Kai, asin Sehun) sagkod EXO-M (Xiumin, Lay, Chen, sagkod mga nagligad na miyembro na sinda Kris, Luhan, asin Tao). Si Kris, Luhan, asin Tao nagsuway na sa grupo kaiba an mga piglalabang legal kan 2014 and 2015 uli sa kontrata. An EXO-K asin EXO-M nagkakanta sa tataramong Korean asin Mandarin hasta sa pagluwas kan saidang pangatolong EP Overdose kan 2014. Puon 2014, an Exo nagpeperformar bilang sarong grupo pero padagos man giraray an pagkanta nin multilingwal. An mga miyembrong si Chen, Baekhyun, asin Xiumin nagdebyu bilang sub-unit na EXO-CBX kan 2016, asin an miyembrong si Sehun asin Chanyeol nagpuon sa pagpromotar kan sub-unit na EXO-SC kan 2019. An kada miyembro man mantido an saindang mga solong karera sa musika, pelikula, asin telebisyon.

An enot na album kan EXO na XOXO (2013), iyo pigluwas kaiba an labis na suminikat na solong "Growl", na pigsasabing kritikal asin trayumpo sa komersyo. Nakabenta ini nin harus sarong milyon na kopya kun sain an EXO an nagin enot na Koreanong artista na makagibo kaini sa laog nin doseng taon. An saidang mga suminunod na kagibuhan nakakua man nin makusog na benta, kun sain an saindang kada studio album na Koreano nabebenta nin harus sarong milyon na kopya.  An saindang ika-anom na album na Don't Mess Up My Tempo (2018), iyo an nagin nindang pinahalangkaw na album sa US Billboard na tsart na nagdebyu sa numero 23, asin man an pinakabentang album sa Sur na Korea kun sain nakabenta ini nin harus 1.9 na milyong kopya. 

An EXO guminana nin nagkapirang gawad sa kahiwasan kan saidang karera kaiba an limang surunudan na Album of the Year na gawad sa Mnet Asian Music Awards asin duwang sunudan na Artist of the Year na gawad sa Melon Music Awards. Nakapagperformar man sinda nin harus 100 na konsyerto sa apat na headlining tours asin nagkapirang joint tours. Sa luwas kan musika, an mga miyembro kan banda igwang mga pig-eendorsong tatak arug kan Nature Republic asin Samsung, asin nagpartisipar man sa mga pilantropikong kagibuhan arug kan Smile For U na iyo sarong presenteng proyekto kan SM Entertainment asin UNICEF na nagpuon kan 2015.

 Uusipon 
Kan taon 2011, si Lee Soo-man na CEO kan SM Entertainment pigheras an plano na magdebyu nin bagong boy band na mababanga sa duwang gupo na mapromotar nin parehong musika sa Sur na Korea asin Tsina sa pagkanta pareho sa tataramong Koreano asin Mandarin. Pagkatapos nin nagkapirang pagliwat sa mga miyembro kan Desyembre 2011, an mgrupo pig-pinal an pangaran bilang "EXO", na naguno sa tataramong Ingles na "exoplanet". Sa bareta na paparaning debyu gikan sa SM Entertainment nakagunon nin substansyal na atensyon gikan sa medya hale sa Sur na Korea asin internasyonal, kun sain pigkokomparar an EXO sa kaparehong SM boy band na TVXQ. Napabareta man na an EXO makikipagkompetensya sa bagong girl group gikan sa karibal na YG Entertainment.

 Karera 

 Kamugtakan kan mga miyembro 

 Pula (pahigda) = Aktibo
 Black (pahigda) = Dae aktibo
 Green (pahigda) = Dae aktibo para sa mandatoryong serbisyo sa militar
 Blue (patindog) = Koreano na studio album

 Sub-yunit 
 EXO-CBX 
Kan Oktubre 2016, an SM Entertainment pigmokna an pinaka-enot na sub-yunit kan grupo na iyo an  EXO-CBX (bistado man bilang Chen-Baek-Xi), na igwang tolong miyembro na sinda Chen, Baekhyun, asin Xiumin. An EXO-CBX nagluwas nin sarong studio album: Magic (2018) asin tolong extended plays: Hey Mama! (2016), Girls (2017), asin Blooming Days (2018).

 EXO-SC 
Kan Hulyo 2019, an SM Entertainment pigmokna an ikaduwang sub-yunit kan grupo na iyo an EXO-SC, na iyo pigbibilog ni Sehun asin Chanyeol. An EXO-SC nagluwas nin sarong studio album: 1 Billion Views (2020) asin sarong extended play: What a Life (2019).

 Mga gawad asin nagibo 
too|thumb|250x250px|An EXO sa 16th Mnet Asian Music Awards kan Desyembre 2014
Nanggana an EXO nin nagkapirang mga gawad sa Sur Korea asin pang-internasyunal. An banda naguno an saindang pinak-enot na gana sa sarong music show kan Hunyo 2013 para sa saindang solo na "Wolf" sa Korea's Music Bank, sarong programang pang-musika na pigbibistoan pinakapopular na kanta sa nasyun kada semana na nakabase sadigital chart performance, album sales, asin popularidad sa social media. Kinakapotan kan EXO an record sa pinakadakol music show wins para sa sarong solong kanta, na igwang 18 para sa "Call Me Baby" (2015). An banda guminana nin harus 100 na gawad sa mga pang-musikong programa, kun sain sinda an nagin ikaduwang akto na makagibo kaini pagkatapos kan Girls' Generation.

Nakaresibe man an EXO nin 23 na Daesang ("grand prize")* 


  na gawad gikan sa nagkapirang mga year-end award show.Exo Daesang Award (Grand Prize) Wins:










  An mga kapangganahang ini kaiba an anom hale sa Mnet Asian Music Awards, na iyo sarong dakulang trayumpo na nakalista na sa 2018 Guinness World Records na libro.

Kan Nobyembre 3, 2017, an EXO nakaresibe nin Prime Minister Commendation sa Korean Popular Culture and Arts Awards, na iyo sarong onra bilang pagbisto sa serbisyo publiko asin/o ekselensya sa nasambit na lado. Sa pagresibe kan gawad, pig-sabi ni Suho: "We have received such a big award alongside brilliant people ... It's such a huge honor. We will become performers who promote not only K-pop, but also Korea."

 Ibang kasibotan 

 Pig-eendorso 
Mantinido kan EXO an nagkapirang mga pag-endorso sa kahiwasan kan saidang karera, asin pigbangsagan nin pirang beses na igwang pinakamakapangyarihang reputasyong tatak sa gabos na K-pop na artista kan Korean Business Research Institute. Puon 2012, an EXO pigmantinar an saindang relasyon sa Samsung, an pinakadakulang pampublikong kompanya sa Sur na Korea, kun sain an grupo nag-endorso nin mga electronikong produkto kan kompanya. Sa enot na parte kan February 2013, nagpuon an EXO sa pagpromotar kan Sur na Koreanong bado na tatak na Kolon Sport, kun sain sinda naggibo nin komersyal para sa bagong pares nin sneakers na pinangaran sa saindang kolaborasyon: MOVE-XO. Kan 2013, nagpuon man an EXO nin duwang taon na endorsement deal sa kosmetikong tatak na Nature Republic, na dagos man pigpadagos hasta sa ngunyan. An saindang mga partnership nagtalubo kan 2015 asin 2016 na pigbale an mga autograph event, na nakaguno nin 30,000 asin 50,000 na mga fans. An 2015 autograph event pigganap sa Busan, na igwang katawohan kun sain an munisipyong departamento kan pulisya nag-tweet: "Currently live from Exo's fan signing in Gwangbukdong. One, two three! We Are One! Busan Police! Everyone, please be in order." An mga kasibotang ini pigsunudan kan Green Nature Exo Fan Festival kan 2017 asin 2018; pareho iyo may estilong pangkonsyerto na pig-organisa kan Nature Republic na igwang ribo-ribong nag-atendir.

Kan huring parte nin 2015, an EXO dagos na pig-endorso an Star Wars: The Force Awakens sa pagluwas kan kolaborasyong pilmo na pinahiling an "the nine Exo members in a Star Wars-inspired world where clubs are 'Jedi Only' and they carry lightsabers", manungod sa Billboard. Kan 2016, an grupo nagin embahadora para sa Amerikanong kompanya sa pang-bitis na Skechers, kun sain pig-endorso ninda an D'Lites 2 Sweet Monster Collection. An partnership nagpadagos hasta sa mga kasibotan kan Skechers arug kan 2017 Sweet Monster K-Pop Dance Competition, na pig-atendiran kan mga EXO na miyembro na sinda Chanyeol asin Sehun. Pati man kan 2016, an grupo nagin opisyal na lalawgon kan pang-internasyunal na tatak na SPAO's spring collection, kun sain kaiba an edisyong limitado na mga postcard asin poster para sa mga konsumidores.

Kan 2018, uli sa saindang pag-partisipar sa seremonyang pagtatapos para sa 2018 Winter Olympics,an grupo nagin lalawgon kan snow-sports na kompanyang KesslerSwitzerland na nakabase sa Switzerland. Kan Marso 2018, an EXO pig-anunsyar bilang bagong brand ambassadors para sa Major League Baseball (MLB) sa Asya. Pagkatapos sa pagheras kaini, si Chanyeol, Kai, asin Sehun nag-atendir sa "grand opening" kan tindahan kan MLB sa Times Square, Hong Kong, kan Marso 23. Kan Hulyo 2018, an EXO iyo napili bilang Korean Tourism Ambassadors para sa taon 2018 kan Korean Tourism Organization, asin nagluwas sa mga serye nin promosyonal na adbertismo na pigdisenyo sa pagpromotar kan Korea sa bilog na kinaban. Mantinido man kan Exo an mga nagligad o presenteng pag-endorso sa mga kompanya nin Coca-Cola, SK Telecom, KFC, MCM, Lotte Confectionery, Lotte World, Goobne Chicken, and Hats On.* 












 Pilantropiya 
An mga miyembro kan EXO-K nagin goodwill ambassadors para sa Red Cross Youth kan Sur na Koea kan Desyembre 2012. An gabos na miyembro kan EXO iyo napili bilang opisyal na embahadora para sa Fashion-KODE 2014, na iyo pig-organisa kan Ministry of Culture, Sports and Tourism nin Sur na Korea asin Korea Active Content Agency Fashion Festival kan Hulyo 2014. Sa kaparehong bulan, an Samsung pig-anunsyar an EXO bilang brand ambassador kaini para sa 2014 Summer Youth Olympics.

Puon kan saindang debyu, an mga miyembro kan EXO iyo kaiba sa mga kasibotang karidad, arug kan pagboluntaryo para sa paggibo nin personal na donasyon sa mga organisasyon kaiba an mga childcare center, an Korea Childhood Leukemia Foundation, Siheung Women's Resources Development Center, asin serbisyong medikal sa probinsya nin Hunan sa Tsina.

Kan 2015, an EXO nagpuon magpartisipar sa Smile For U, na iyo sarong proyektong pinagtatabangan kan SM Entertainment asin UNICEF na nagsusuporta sa musikang edukasyon para sa mga kaakian sa Asya. Parte man kan mga naguno kan banda sa saindang ikaduwang espesyal na luwas na Sing for You asin nagkapirang subsekwentong mga album iyo pig-donar ninda sa nasambit na kampanya.

 Diskograpiya 
 Koreano asin Mandarin na mga album 

 XOXO (2013)
 Exodus (2015)
 Ex'Act (2016)
 The War (2017)

 Koreano na mga exclusive album 

 Don't Mess Up My Tempo (2018)
 Obsession (2019)

 Hapones na mga album 

 Countdown (2018)

 Mga konsyerto 

Headlining
 Exo from Exoplanet 1 – The Lost Planet (2014)
 Exo Planet 2 – The Exo'luxion (2015–2016)
 Exo Planet 3 – The Exo'rdium (2016–2017)
 Exo Planet 4 – The Elyxion (2017–2018)
 [Exo Planet 5 – Exploration (2019)

Joint tours
 SM Town Live World Tour III (2012–2013)
 SM Town Live World Tour IV] (2014–2015)
 SM Town Live World Tour V (2016)
 SM Town Live World Tour VI (2017–2018)

Supporting act
 Super Junior – Super Show 4 (Exo-M sana) (2012)

 Pilmograpiya 

Reality TV shows
 2013: Exo's Showtime
 2014: XOXO Exo
 2014: Exo 90:2014
 2015: SurpLines Exo
 2015: Exo Channel
 2016: Exomentary Live
 2017: Exo Tourgram
 2018: Travel the World on Exo's Ladder Season 1
 2018: Exo Arcade
 2019: Travel the World on Exo's Ladder Season 2
 2019: Heart 4 U

Drama
 2015: Exo Next Door


DVDs
 2014: Exo's First Box
 2014: Exo Die Jungs
 2015: Exo from Exoplanet #1 – The Lost Planet in Japan
 2015: Exo from Exoplanet #1 – The Lost Planet in Seoul
 2015: Exo's Second Box
 2016: Exo from Exoplanet #2 – The Exo'luXion in Japan
 2016: Exo from Exoplanet #2 – The Exo'luXion in Seoul
 2017: Exo from Exoplanet #3 – The Exo'rdium in Japan
 2017: Exo from Exoplanet #3 – The Exo'rdium in Seoul
 2017: From Happiness
 2018: Exo Planet #4 – The Elyxion – in Japan
 2018: Exo Planet #4 – The Elyxion – in Seoul
 2020: Exo Planet #5 – The Exploration – in Japan

 Toltolan 

 Panluwas na takod 

 An opisyal na websityo kan EXO  (sa Koreano)
Kategorya:Mga Koreanong artista